Vsebina

# Samodejno prekrivanje podatkov

Uporabite samodejno prekrivanje podatkov za določitev besed in vzorcev, za katere samodejno velja prekrivanje podatkov.

Samodejno prekrivanje podatkov olajša prekrivanje podatkov v dokumentih LibreOffice, ki imajo več delov besedila, ki jih je potrebno skriti zaradi njihove občutljivosti ali varovanja zasebnosti.

Za dostop do tega ukaza ...

Izberite Orodja – Samodejno prekrij podatke.

Ta funkcionalnost je uporabna za dokumente, v katerih se imena in drugi osebni podatki pojavljajo večkrat (npr. številke kreditnih kartic, telefonske številke itn.). Ročno prekrivanje vseh teh delov dokumenta bi bilo naporno, s samodejnim prekrivanjem podatkov pa lahko to opravilo na učinkovit način avtomatizirate.

## Določanje tarč

Tarče so pravila in vzorci, ki jih uporablja samodejno prekrivanje podatkov, da najde dele dokumenta, ki bodo samodejno označeni za prekrivanje.

Novo tarčo ustvarite s klikom gumba Dodaj tarčo.

Odpre se pogovorno okno Dodaj tarčo, v katerem lahko določite ime nove tarče, pa tudi izberete njeno vrsto in vsebino. V spustnem seznamu Vrsta lahko izbirate med tremi vrstami tarč:

- Besedilo: samodejno prekrivanje podatkov poišče vse pojavitve navedenega besedila in jih označi za prekrivanje.

- Regularni izraz: določite regularni izraz, ki bo uporabljen pri preiskovanju dokumenta. Vsi zadetki bodo označeni za prekrivanje besedila.

- Vnaprej določeno: izberite vnaprej določene regularne izraze, da samodejno prekrijete podatke, kot so številke kreditnih kartic, e-poštni naslovi itn.

Dodajte vse tarče, ki jih želite uporabiti v svojem dokumentu, in kliknite V redu. S tem se dokument odpre kot risba v LibreOffice Draw z vsemi podatki, skladnimi s tarčami, samodejno prekritimi z orodjem Pravokotno prekrivanje podatkov.

Nadaljujte s prekrivanjem podatkov v drugih delih tvorjenega dokumenta in ga nato natisnite ali izvozite v PDF.

Oglejte si stran pomoči Seznam regularnih izrazov, da izveste več o regularnih izrazih.

## Uvažanje in izvažanje tarč

Kliknite gumb Shrani tarče, da shranite vse v dokumentu določene tarče v datoteko JSON (angl. JavaScript Object Notation).

Kliknite gumb Naloži tarče, da uvozite in uporabite tarče, določene v datoteki JSON, na drugem dokumentu LibreOffice.

Tarče samodejnega prekrivanja podatkov se shranijo v okviru dokumenta. Tako so na voljo v dokumentu, ko ga shranite in zaprete.

Podobne teme

Prekrivanje podatkov

Izvozi v PDF