Vsebina

# XLOOKUP

Išče vrednost v polju in vrne sklic na celico ali obseg celic.

Funkcija XLOOKUP je moderna in prilagodljiva zamenjava za starejše funkcije, kot so VLOOKUP, HLOOKUP, and LOOKUP. XLOOKUP podpira približno in natančno ujemanje, nadomestne znake (* ?) za delne zadetke ter poizvedbe v navpičnih ali vodoravnih obsegih. XLOOKUP lahko izvede obratno iskanje in ponuja možnost hitrega dvojiškega iskanja, ko delate z velikimi nabori podatkov.

### Skladnja

XLOOKUP( [iskalni_pogoj] ; iskalno_polje ; vrnjeno_polje [ ; [ rezultat_če_ni_najdeno ] [ ; [način_ujemanja] [ ; način_iskanja ] ] ] )

Iskalni_pogoj: (neobvezno) vrednost poljubne vrste, ki jo iščete v polju. Če je izpuščena, funkcija XLOOKUP vrne prazne celice, ki jih najde v iskalnem_polju.

Iskalno_polje: sklic na polje za iskanje. Biti mora enodimenzionalno polje in vsebovati sme samo en delovni list.

Vrnjeno_polje: sklic na polje ali obseg, ki bo vrnjen.

Če je vrnjeno_polje obseg celic, je treba funkcijo XLOOKUP vnesti kot matrično funkcijo.

Rezultat_če_ni_najdeno: besedilo ali vsebina celice, ki bo vrnjena, če vrednosti glede na iskalni_pogoj ni mogoče najti. Če veljavnega zadetka z ujemanjem ni mogoče najti in je rezultat_če_ni_najdeno izpuščeno, funkcija vrne napako #N/A.

Način_ujemanja: (neobvezno) določa vrsto ujemanja. Možne vrednosti so:

- 0: natanko ujemanje (privzeto). Če vrednost iskalni_pogoj ni najdena in je besedilo rezultat_če_ni_najdeno izpuščeno, vrne napako #N/A.

- -1: preizkusi natanko ujemanje. Če vrednost iskalni_pogoj ni najdena, vrne naslednji manjši element.

- 1: preizkusi natanko ujemanje. Če vrednost iskalni_pogoj ni najdena, vrne naslednji večji element.

- 2: ujemanje z nadomestnim znakom, pri čemer imajo znaki * (več znakov), ? (en sam znak), in ~ posebni pomen.

- 3: zadetek regularnega izraza.

Način_iskanja: (neobvezno) določite način iskanja, ki naj bo uporabljen.

- 1: vrne prvo pojavitev od prvega elementa iskalnega_polja naprej (privzeta vrednost).

- -1: obratno iskanje, ki začne z zadnjim elementom iskalnega_polja.

- 2: binarno iskanje, ki se zanaša na to, da je iskalno_polje razvrščeno v naraščajočem zaporedju. Če ni razvrščeno, bodo vrnjeni neveljavni rezultati.

- -2: binarno iskanje, ki se zanaša na to, da je iskalno_polje razvrščeno v padajočem zaporedju. Če ni razvrščeno, bodo vrnjeni neveljavni rezultati.

Vrednosti način_ujemanja 2 in 3 ni možno kombinirati z binarnim oz. dvojiškim iskanjem (vrednosti način_iskanja 2 in -2).

Neobvezne argumente lahko izpustite. Če ga vključite, morajo biti prisotna vsa predhodna ločila.

### Primeri

Recimo, da smo izdelali manjšo tabelo zbirke podatkov, ki obsega celice A1:DO4 in vsebuje osnovne podatke o 118 kemijskih elementov. Prvi stolpec vsebuje naslove vrstic »Element«, »Simbol«, »Atomsko število« in »Relativna atomska teža«. Naslednji stolpci vsebujejo relevantne podatke za vsakega od elementov, razvrščenih od leve proti desni z naraščajočim atomskim številom. Primer: celice B1:B4 vsebujejo vrednosti »Vodik«, »H«, »1« in »1,008«, medtem ko celice DO1:DO4 vsebujejo »Oganeson«, »Og«, »118« in »294«.

| A | B | C | D | ... | DO
--- | --- | --- | --- | --- | --- | ---
1 | Element | Vodik | Helij | Litij | ... | Oganeson
2 | Simbol | H | He | Li | ... | Og
3 | Atomsko število | 1 | 2 | 3 | ... | 118
4 | Relativna atomska teža | 1.008 | 4.0026 | 6.94 | ... | 294

{=XLOOKUP("Atomsko število";A2:A4;A2:D4)} vrne polje

Atomsko število | 1 | 2 | 3 | ... | 118

{=XLOOKUP("Helij";B1:DO1;B1:DO4)} vrne polje

Helij
He
2
4.0026

{=XLOOKUP("Kriptonit";B1:DO1;B1:DO4;"Neznan element")} vrne polje {"Neznan element","Neznan element","Neznan element","Neznan element"}.

#### Tehnični podatki

Ta funkcija je na voljo od LibreOffice 24.8.

Ta funkcija NI del standarda Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Imenski prostor je

COM.MICROSOFT.XLOOKUP

Podobne teme

XMATCH

Stran wiki o funkciji XLOOKUP (v angl.).