Vsebina

# Preveri stanje posodobitev

Stanje posodobitev lahko preverite ročno ali samodejno.

Preverjanje stanja posodobitev preveri tudi obstoj posodobitev za nameščene razširitve.

Izberite Pomoč – Preveri stanje posodobitev, da ročno preverite stanje.

Samodejno preverjanje stanja posodobitev vključite ali izključite v LibreOffice – Nastavitve Orodja – Možnosti – LibreOffice – Spletna posodobitev.

- Če je na voljo posodobitev, vas bo na to opozorila ikona v menijski vrstici. Kliknite ikono, če želite odpreti pogovorno okno z več informacijami.

Zagledali boste pogovorno okno Preveri stanje posodobitev z informacijami o spletnih posodobitvah za LibreOffice.

1. Omogočite spletno povezavo za LibreOffice.

   Če potrebujete posredovalni strežnik, vnesite nastavitve posredovalnega strežnika v LibreOffice – Nastavitve Orodja – Možnosti – Internet – Posredovalni strežniki.

2. Izberite Preveri stanje posodobitev, da preverite, ali je na voljo novejša različica pisarniškega paketa.

Če je novejša različica na voljo in v LibreOffice ni nastavljen samodejni prenos, lahko izberete eno od sledečih dejanj:

- Prenesite novo različico.

- Namestite prenesene datoteke.

- Zaenkrat prekliči to preverjanje stanja posodobitev.

Če je LibreOffice prilagojen, da prenese datoteke samodejno, se prenos začne takoj. Prenos se nadaljuje tudi če pogovorno okno pomanjšate.

Če so samodejni prenosi trenutno izključeni, prenos začnite ročno.

Če posodobitev ni bila najdena, lahko pogovorno okno zaprete.

Za posodobitev LibreOffice potrebujete pravice skrbnika.