Vsebina

# Kazalo slik

Naslednje možnosti so na voljo, ko izberete Kazalo slik kot vrsto kazala.

Za dostop do tega ukaza ...

Izberite Vstavi – Kazala – Kazalo ali bibliografija, nato zavihek Vrsta (ko je izbrano kazalo slik).

### Vrsta in naslov

Določite vrsto in naslov kazala.

#### Naslov

Vnesite naslov za izbrano kazalo.

#### Vrsta

Izberite vrsto kazala, ki ga želite vstaviti ali urediti. Možnosti, ki so na voljo na tem zavihku, so odvisne od vrste izbranega kazala. Če se kazalka nahaja v kazalu, ko izberete Vstavi – Kazala – Kazalo ali bibliografija, lahko potem urejate to kazalo.

#### Zaščiteno pred ročnim spreminjanjem

Prepreči, da bi se vsebina kazala spremenila. Ročne spremembe, ki jih vnesete v kazalo, se izgubijo, ko kazalo osvežite. Če želite, da kazalka drsi po zaščitenih področjih, izberite LibreOffice – Nastavitve Orodja – Možnosti – LibreOffice Writer – Pripomočki za oblikovanje in nato izberite potrditveno polje Omogoči kazalko v razdelku Zaščitena območja.

### Ustvari kazalo

#### Za

Izberite, ali boste ustvarili kazalo za dokument ali za trenutno poglavje.

## Ustvari iz

Določite informacije, ki se bodo združile za oblikovanje kazala.

### Napisi

Iz napisov predmeta ustvari vnose v kazalo. Če želite predmetu dodati napis, izberite predmet in nato Vstavi – Napis.

### Kategorija

Izberite kategorijo napisa, ki jo želite uporabiti za vnos v kazalo.

### Prikaz

Izberite del napisa, ki ga želite uporabiti za vnos v kazalo. Naslednja tabela prikazuje možnosti napisov, ki jih lahko izberete, temeljijo pa na besedilu napisa »Ilustracija 24: Sonce«, pri čemer je bilo besedilo »Ilustracija 24« ustvarjeno samodejno, »Sonce« pa je v besedilo napisa dodal uporabnik.

Izbori v seznamskem polju Prikaz | Vnos v kazalo
--- | ---
Sklic | Ilustracija 24: Sonce
Kategorija in številka | Ilustracija 24
Besedilo napisa | Sonce

Če izberete »Besedilo napisa«, v vnos v kazalo ločilo in presledek na začetku napisa ne bosta vključena.

### Imena predmetov

Iz imen predmetov ustvari vnose v kazalo. Imena predmetov si lahko ogledate npr. v Krmarju in jih spreminjate v kontekstnem meniju.