Vsebina

# Vstavljanje grafikonov

Za vstavljanje grafikona obstajajo različne metode:

- V modulu Calc ali Writer vstavite grafikon na osnovi podatkov iz celic.

  Ti grafikoni se samodejno posodobijo, ko se spremenijo izvorni podatki.

- Vstavite grafikon s privzetim naborom podatkov in uporabite pogovorno okno Podatkovna tabela za vnos lastnih podatkov za grafikon.

  Te grafikone lahko ustvarite v modulih Writer, Impress in Draw.

- Kopirajte grafikon iz modula Calc ali Writer v drugi dokument.

  Ti grafikoni so posnetki podatkov v trenutku kopiranja. Grafikoni se ne spremenijo, če se spremenijo izvorni podatki.

V programu Calc je grafikon predmet na delovnem listu, ki ga lahko kopiramo in prilepimo na drug delovni list istega dokumenta, niz podatkov ostane namreč povezan z obsegom na prvem delovnem listu. Če ga prilepimo v drug dokument v programu Calc, ima svojo lastno tabelo podatkov grafikona in ni več povezan z izvirnim obsegom.

## Grafikon v preglednici Calc

1. Kliknite znotraj obsega celic, ki jih želite predstaviti v grafikonu.

2. Kliknite ikono Vstavi grafikon v orodni vrstici Standardno.

   Vidite predogled grafikona in Čarovnika za grafikone.

3. Če želite ustvariti grafikon, sledite navodilom v Čarovniku za grafikone.

## Grafikon v dokumentih z besedilom Writer

V dokumentu modula Writer lahko vstavite grafikon na osnovi vrednosti v tabeli.

1. Kliknite znotraj tabele Writer.

2. Izberite Vstavi – Grafikon.

   Vidite predogled grafikona in Čarovnika za grafikone.

3. Če želite ustvariti grafikon, sledite navodilom v Čarovniku za grafikone.

## Grafikon, osnovan na lastnih vrednostih

- V programih Writer, Draw in Impress izberite Vstavi – Grafikon, da vstavite grafikon, ki temelji na privzetih podatkih.

- Privzete vrednosti podatkov lahko spremenite tako, da dvokliknete na grafikon in izberete Pogled – Podatkovna tabela grafikona.

Podobne teme

Čarovnik za grafikone – Vrsta grafikona

Čarovnik za grafikone – Obseg podatkov

Čarovnik za grafikone – Niz podatkov

Čarovnik za grafikone – Elementi grafikona

Urejanje osi grafikona

Urejanje legend grafikonov

Urejanje naslovov grafikonov

Dodajanje teksture stolpcem grafikonov