Vsebina

# Oblikuj izbor

Oblikuje izbrani predmet. Glede na izbrani predmet ukaz odpre pogovorno okno, ki ga lahko odprete tudi z izbiro naslednjih ukazov v meniju Oblika:

Za dostop do tega ukaza ...

Izberite Oblika – Oblikuj izbor (grafikoni)

## Stena grafikona

Odpre pogovorno okno Stena grafikona, kjer lahko spremenite lastnosti stene grafikona. Stena grafikona je »navpično« ozadje za podatkovnim področjem grafikona.

## Področje grafikona

Odpre pogovorno okno Področje grafikona, kjer lahko uredite lastnosti področja grafikona. Področje grafikona je ozadje za vsemi elementi grafikona.

## Tla grafikona

Odpre pogovorno okno Tla grafikona, kjer lahko spreminjate lastnosti tal grafikona. Tla grafikona so spodnje področje v grafikonih 3D. Ta funkcija je na voljo le v grafikonih 3D.

## Naslov

Spreminja lastnosti izbranega naslova.

## Legenda

Določa robove, področje in lastnosti znakov legende.

## Os X

Odpre pogovorno okno, kjer lahko uredite lastnosti izbrane osi.

## Os Y

Odpre pogovorno okno Os Y za spreminjanje lastnosti osi Y.

## Mreža

Odpre pogovorno okno Mreža za določitev lastnosti mreže.

## Podatkovna točka

S tem spremenite lastnosti izbrane podatkovne točke. To pogovorno okno se pojavi, ko je izbrana le ena sama podatkovna točka in ste izbrali ukaz Oblika – Oblikuj izbor. Nekatere menijske izbire so na voljo le za grafikone 2D ali 3D.

## Niz podatkov

To uporabite za spreminjanje lastnosti izbranega niza podatkov. Pogovorno okno se pojavi, ko je izbran en niz podatkov in izberete Oblika – Oblikuj izbor. Nekatere menijske izbire so na voljo samo za grafikone 2D ali 3D.

### Ponastavi

Ponastavi spremenjene možnosti v trenutnem zavihku na tiste, ki so veljale, ko se je pogovorno okno odprlo.